Alegzandra/wili-2018-roplus huggingface dataset:
Giancarlo De Cataldo ète Giudice di Corte d’Assise a Rrome, addò vive da 'u 1973. Scrittore, traduttore, autore de tiatre e sceneggiature pà telavisione, ha pubblicate cumme autore nu sacc de libbre, assaje de tipe gialle. Fatja cu 'A Gazzetta du Mezzogiorne, 'U Messaggere, 'U Nueve, Pais Sera e Hot! (in tarandine cavete). 'U libbre cchiù 'mbortande ha stat Romanzo criminale (2002), ca po honne fatt nu film, e l'ha dirette Michele Placido.

'A quandetate d'acque ca se iacchije jndre 'nu jume se mesure cu 'a purtate, ce jè 'u volume d'acqua ca scè attraverse 'na vanne trasversale d'u jume jndr'â ll'unetate de timbe. Jè difficele assaje ca quèste sije costande, jndr'â cchiù granna vanne de le case se pòtene ccu distingue ttréde situazione:

Prime d'a 'ndroduzione d'u termine "bizandine", le 'Mbere ere chiamate da le europee occidendale Imperium Graecorum ('Mbere de le Grecie). Le europee occidendale conzideravane 'u Sacre Romane 'Mbere, e non le 'Mbere bizandine, erede de le 'Mbere romane; quanne le re de Occidente vulèvene fare ause d'u termine Romane pè riferirse a le 'mberature bizandine, preferivane chiamarle Imperator Romaniæ 'nvece de Imperator Romanorum, 'nu titole ca ere pigghiate da Carle Magne e da le soje successore..

Le collegaminde ferroviarie sonde assicurate da Trenitalia sie cu 'a Calavrie, ca cu Bari e Brinnese, e pò verse tutte le località servite da le linèe ioniche e adriatiche.

'A crescite ca ave subbite Genòse jndr'à l'urteme sechele e mmienze se ave soprattutte da 'a migrazione da 'u barese (duranne 'u periode de bonifeche e de disboscamende d'a piane apparte ca pa messe in colture de le "tendune") a da 'u leccese (coltivazione e lavorazione d'u tabbacche) ca se onne avute.

'A cavalcate arrecorde in origgene 'a vittorie de le mazzafrise sus ale Turche jndr'à battagghie fatte 'u 22 settemmre 1594 jndr'à località de "Scardino", vecine a 'u jume Tara. 'U rrecorde avenìe cchiù vote soppresse e repigghiate: jndr'à 'u Settecinde avenìe accumbagnate da 'na rappresendazione in costume d'a battagghie 'mbrà "Cristiane" e "Saracene", seguite da 'na prugessione de le figurande cu cere appizzecate rrete 'a statue d'u sande protettore. 'A prugessione avenìe ditte "de le scamisciate", pe colpe de le condiziune de le abite de le uerriere finde apprisse 'a rappresendazione d'a lotte. Cchiù nnande le Borbone proibbirene 'a battagghie finde, ma 'a manifestazione condinuò cumme prugessione de notte jndr'à l'occasione d'a feste de le Sande Midece, stipanne 'u nome de "Scammisciata" o "Cavalcate de le jangele".

'A cupole ha state affrescate da Paole De Matteis jndr'à 'u 1713, cu scene de vite e da le miracole d'u sande. L'indere opere custò 4.500 ducate. A 'u cendre avène rappresendate 'a Glorie de San Catavete, cu 'a figure d'u sande ca tronegge 'a scene, 'ngenucchiate 'mbacce 'a Vergine ca 'u 'nvite a accostarse a 'u trone de Die. Sus 'a Trinità, e abbasce le sande.
Le codece ISO 3166-2 sonde fatte de doje vanne, separate da 'nu "-". 'A prima vanne jè 'u codece ISO 3166-1 comboste da doje carattere alfabbetece, 'a seconda vanne pò essere alfabbeteca o numereche e jè comboste da une, doje o ttrede carattere, sta vanne jè basete sus 'a stàndàrd nazionale.

'U jume se allarije arrète a sud de Colonie. Pure ce assaje 'ndustrije se iacchijene longhe 'u Réne, accumenzanne da 'u sue corse svizzere, jè jndre stù punde, 'a reggione d'a Ruhr jndre cui attraverse Colonie, Düsseldorf e Duisburg ca se concendrane 'a cchiù granna vanne de quèste. A Duisburg se iacchije 'u cchiù granne puèrte fluviale d'Europe. Ôsce a die assaje 'ndustrije longhe 'u Réne e le affluènde sue honne chiuse o honne redotte l'emissione de 'nguinamènde ind'ô corse d'acque pure ce rumàne 'nu certe grade de 'nguinamènde, specialmènde ad 'a combluenze cu l'Emscher ind'ô passate ausate cumme vère e proprije canale de scole 'ndustriale.

'U 'ngareche de costruì 'u palazze sus a 'u scoglie naturale, avenìe date a Frangische Saverie Miraglia rrete a 'nu combense de 3.150 ducate d'argende, congordanne 'a fine de le fatìe jndr'à doje anne da quanne s'avere firmate 'u condratte. Se ausò tutte 'u materiale ca se puteve pigghià da 'u palazze da scettà 'nderre e tutte 'u carpare ca se puteve pigghià da 'u banghe de calcare, sulamende pu purtone e 'a logge de sus se cercò apirte apirte l'ause de carpare de prima qualitate, da cavà da otre vanne e carrescià jndr'à 'u luéche.

Le fatie avenèrene accumenzate jndr'à 'u 1657 da l'arcivescove Caracciolo, e spicciate apprisse cinguand'anne da l'arcivescove Pignatelli. Le parete avenèrene rivestite da 'ndarsie de marme culurate, reausate da edificie andiche.

A 17 anne rumanìe vittime de 'n'ingidende stradale 'mbrà 'n'autobus sus a 'u quale viaggiave e 'nu tram, pe colpe de stu fatte repurtò fratture assaije grave 'mbrà le quale 2 alle vertebre lombare, 5 a 'u bacine, 11 a 'u pede destre e 'a lussazzione d'u gomite sinistre, eppure 'nu corrimane de l'autobus se staccò, trasìe jndr'à 'u fianghe e assìe da 'u sciorge. Stu fatte 'a segne pe totte 'a vite costringennele a 'nu sbuènne de operaziune chirurgeche.

'A chiesere avenìe 'nzippate 'mbonde 'a fine d'u Seicinde in stile barocche pugghiese, pe vulere testamendarie de donne Maddalene Capreoli. Le fatìe accumenzarene jndr'à 'u 1710 sus a 'u proggette de l'ingegnere Donato Toselli, d'a scole de l'architette leccese Mauto Manieri e, spicciò jndr'à 'u 1765 cu le turnise de l'"università" ('a comunitate paesane).

'Nguèdde 'a parete oriendale se pò 'ndrucà 'u sarcofaghe d'a fine d'u XIII sehcele, sus a 'u quale 'na vascerilieve raffigure 'nu muèrte (probbabbilmende 'na uagnedde) ca ste 'nghiane in paradise, mandenute da doje angele. Jndr'à 'u vane d'a cripte stonne le chiaute de quacche arcivescove de Tarde.
Jndr'à simbologgie araldeche, 'a torre rappresende "forze e prestigge", 'a porte aperte "ospitalità", l'azzurre "giustizie e lealtà" e 'u verde 'a "floridezze" de le cambagne.

A 'u 'nderne 'na teche custodisce 'a statuette miracolose; sus a jedde ha state mise 'na corona d'ore dunate da 'u cardinale Benedette Aloisi Masella in occasione de le celebrazziune cendenarie d'u miracole jndr'à 'u 1950.

'A Lettonie jè 'na repubbleche parlamendare; 'u prime ministre de ôsce a die jè Laimdota Straujuma, mendre 'u presidende d'a repubbleche de ôsce a die jè Raimonds Vējonis, ca hé ppegghiáte 'u puèste jndr'â careche de Andris Bērziņš nnand a l'elezione da parte d'u Saeima 'u 2015.

Le mure de fore, de stile semblice, sò decorate da 'na serie de archette e specchiature, a 'u 'nderne de le quale se acchiavane conge bicolore ca fanne figure sciumetreche.

L'edificie presende 'n'assette aunitarie e ste senze de 'nu cortile 'nderne. 'A facciate prengepàle se presende cu 'nu avancuérpe e 'nu portqale larie, da 'u quale iesse fore 'a ringhiere bombate de ferre vattute d'a logge cha ste sus.

'A leggenda dìce ca 'a grotte d'a rupe d'a Baldesserona sije state 'u prime refugge de San Marine. Deve 'u nome soje a 'na 'mbortande sorgende a le pide d'u Montecerreto, sus a quiste colle s'assettave andicamènde 'a corte de Stirvano addò fù redatte jndr'à ll'885 'u Placito Feretrano, 'u cchiù andìche documènde d'a repubbleche de San marine, 'a leggende dìce pure ca 'a rupe d'a Baldasserona fù 'u prime refugge de San Marine e San Leo. Jndr'ô 1243 ha state vennute a San Marine da Guido Lambertizio da Cerreto.

Codece storece: Codece pe le nome de le naziune furmete comblete 'a triloggia de le codece de le paise – Bullettine de l'ISO ca parle de l'ISO 3166-3

Le vianghe congolese, ca sonde assaje picche, date 'a situazione costantemènde 'ngasinate d'u paise sonde pratecamènde assende partènne da le anne '70.

Tarde (tagliáne Taranto, greche andiche Τάρας) éte 'nu comune de 195.882 crestiáne, capeluéche d'a provinge e ttèrze comune cu cchiù crestiane d'a penisola tagliáne d'u sud e 'u sediceseme cchiù popolose de totte l'Itaglie. L'area vasta ète costituite da 28 comune e Tarde ète 'a capefile.

Sus a 'u pavimende se ponne notà frammende de 'nu mosaiche realizzate jndr'à 'u 1160 da 'u mosaiciste Petroius sus a 'na commissione de l'arcivescove Giraldo. 'Nu disegne fatte jndr'à 'u 1844 face vedè ca ere comboste da ttre parte: une de mmienze, sviluppate lunghe 'a navate d'u cendre, doje de late jndr'à le navate minore.

'A "Torre d'u Rrelogge" se iacchie a chiazze Garibaldi, a l'inizie de vie Vittorio Venero, cu fronde a vie Laterra. Costruite a le inizie d'u XVIII sechele da 'u feudatarie Michele II Imperiale cummetorre civiche, arrive a n'altezze de 22 m e jè dotate de cambane settecendesche. Presende 'na decorazione in stile barocche, in accorde cu 'a coeve chiesere de San Benedette. Rappresende 'u simbole civiche d'u paese.
cchiù famose sonde le vicende a 'a fine d'u medio evo. Jndr'à 'u 1085 Gnosa facìe parte cu Materae Làterze d'a Contea de Lecce. Jndr'à 'u sechele XIII ere de dominie de le Sansaverini, e pò avenìe pigghiate da 'u Pringipate de Tarde e avenìe fortificate da Manfredi, figghie de Federico II.

'U Re Ferdinando II davìe 'u permesse de costruì 'u sanduarie dedicate a 'a Prodiggiose Statuette jndr'à 'u 1850: 'a chiesere e 'u convende 'nzeccate avenèrene proggettate da l'architette Sante Simone de Conversano e 'a chiesere avenìe aperte a 'u culte jndr'à 'u 1858 da Bartolomeo D'Avanzo, vescove de Castellaneta. Jndr'à 'u 1945 devendò parrocchie e jndr'à 'u 1956 avìe 'u titele de sanduarie.

Mobutu restituì 'u putere jndr'à lle máne de Kasavubu e, dope 'nu periode de transizione duranne 'u quale 'u Paise avève viste 'nu prime dispiegamènde de truppe de le Naziune Aunìte ('a missione MONUC), jndr'ô luglie d'u 1964 Kasavubu costituì 'nu guverne de aunità naziunale. A Moise Ciombe (o Tshombé), ca jndr'ô passate ère state une de le leader d'a secessione d'u Katanga, ha state affidate 'u combite de guidà 'u guverne.

'A séde legálel stè a Mmeláne, a' vije Paleocapa n°3, 'ndrammènde 'a séde prengepále stè a Cologno Monzese (Meláne), ind'ô viale Europa addò stè 'u cèndre d'a produzzióne TV prengepále. 'N'ôtre cèndre s'acchie a Mmeláne 2 (Palazze de Cignè), addò s'acchiene le redazziune de Studio Aperto , TG4 e Striscia la Notizia. A Segrate, ind'a vije G. Marconi, 27 s'acchie - ind'a 'n'edificie chiamáte TOC - 'nu mudèrne cèndre d'emissioe degetále d'u segnále; aqquà jindre s'acchiene le studie addò avènene fatte televènnete e ttelepromozziune, in onda normalmènde o sus'ô canale MediaShopping. A Rrome s'acchie ô cèndre d'a produzzióne Elios e 'u cèndre Palatine addò avènene fatte le programme d'approfondimènde sciiurnalistehe, accum'a "Matrix" e 'u "TG5", e addò s'acchiene le redazziune románe d'u "TG4" e "Studio Aperto". Avènene ausate le tïatre de Cinecittàt pe ffà do' produzziune.

'U laghe de Maracaibo jè cullegate a le Caraibe attraverse 'u Gurfe d'u Venezuela, e rappresènde 'u cchiù granne laghe d'u Sud Americhe cu 'na superficie de 13.820 km², oltre ccu jèssere une de le cchiù andìche d'a Terre.

'U pruggette jè l'uneche tagliáne 'nzerite da l'Organizzazione Mondiale d'u Turisme (World Tourism Organization) 'mbrà le programme realizzate cu successe pe' 'nu sveluppe sostenibbele d'u turisme jndre totte 'u munne.

'A vicende de le 'Mbere d'a cetate d'u Bosforo, pure ce jè 'nu evende londane e scordate pare cumme 'na 'mbortande chiave de letture de l'attualità.
'Mbonde a l'Unità de l'Itaglie, 'a cetate ere arroccate esclusivamende sus a l'isole. Sulamende infatte 'mbrà 'u 1865 e 'u 1883 se demolirene le fortificaziune presende jndr'à cetate andiche, danne accussì inizie a 'a crescita d'a cetate nove fore da le mure, e allore a 'a pianificazione de doje borghe distinde: 'u Borghe Andiche e 'u Borghe Nuève. Osservanne 'a cetate da 'u punde de viste urbanisteche, jndr'à 'u Borghe Andiche se ave 'n'indriche de vicole, derivande da 'a costruzione de abbitaziune qusnde cchiù possibbele addensate pe sfruttà tutte 'u spazie disponibbele e pe facilità 'a difese quanne stavene le invasiune, invece jndr'à 'u Borghe Nuève prevale 'n'ordinamende cchiù razionale, quase a chianda de Ippodamo, cangiate successivamende jndr'à 'na conformazione a vendaglie.

'A provinge cchiù populose jè quèdde de Badajoz, cu 'na popolazziune de 673.474 crestiáne e 'na denzetà de 30,94 ab./km². Jè pure 'a prime provinge d'a Spage pè estenzione, cu 21.766 km². Seconne provinge cchiù populose d'a reggione (e pure seconne provinge spagnole pè estenzione, cu n'aree de 19.868 km²) jè quèdde de Cáceres, ca cunde 412.899 crestiáne.

'A storie d'u numere 8 d'u fumette "Nemrod", ascite jndr'ô sciùgne 2008, jè ambiendate jndre quiste laghe e jndr'â lle vanne ca 'ô circunnane.

Tarde ha date le natale e ha ospetate 'nu sacche de personalità illustre ca onne condrebbuite fine da l'andichità a scrivere 'a storie 'a cetate: da 'u felosofe pitagoreche Archita, ca facìe 'na politeche de sveluppe ca purtò Tarde a devèndà 'a metropole cchiù ricche e 'mbortande d'a Magna Grecie, a 'u drammaturghe Livio Andronico, prime traduttore in latine de l'Odissea de Omero jndr'à l'epoche note cumme Odusia.

Lunghe le gravine stonne 'nu sacche de 'nzediaminde rupestre, de origgene sia preistoreche, sia ierte-medievale, sveluppate jndr'à 'nu periode de instabbilità e decadenze (V - X sechele), cu 'ngursiune de Gote, Longobbarde e Saracene. Esistene pure de le vere e probbie chiesere, cappelle e monastere de monace basiliane.

Le àrvule pòtene ccu vive isolate o jndre associaziune, de 'na uneche specie (cumme 'na pinete) o de specie deverse (bosche o macchie). Poiché le radice sonde assaje lundàne da le fogghie, le àrvule sonde assaje esigende da 'u punde de viste climateche: non ge pòtene ccu vive jndr'à lle zone deserteche, subartiche e sus a lle monde ca vonne oltre a 'na determinate altitudine, addò sonde generalmènde sostituite da arbuste.
Tarde adda dicere grazie da sembre a le mare sue pe l'esistenza soje. 'U Mar Piccele soprattutte, ha rappresendate da le timbe andiche 'a fonde primarie de sostendamende pe le residente. 'A pesca tarandine, infatte, tène 'na tradizione andichissime, accussì cumme 'a colture de le frutte de mare. 'A Tarde magno-greche ere 'n'imbortande cendre de scambie commerciale soprattutte cu 'a Grecie e l'Asia Minore. Jndr'à 'u Mar Piccele soprattutte, ere assaije fiorende l'industrie pa lavorazione d'u bisso e pa produzione d'a porpora. Sulamende apprisse 'u 1860, se svilupparene le attività legate a 'u puerte, cumme chidde de trasformazione de le prodotte ittice e de commercializzazione de le uegghie, de le vine e de le ostriche, ma jè jndr'à seconda metà d'u XX sechele, ca 'a cetate se consolidesce definitivamende cumme 'mbortande cendre industriale e commerciale.

Jndr'ô 1959, dope avè lassate 'u paise pè fuscènne d'a priggiune, Patrice Émery Lumumba, une de le protagoniste d'a uerre pè le 'ndependenze d'u paise, decide ccu pigghie parte ad 'a Conferenze de Bruxelles sus 'u Congo (20 scennàre - 20 febbrare 1960), riuscenne a 'mborse cumme une de le protagoniste de prime chiane.

Quàtte de lle autoritate territoriale ('na cetate e ttrè destritte) e le isole Chatham sonde jndr'ô stesse timbe de lle reggione, sonde accussì definite cumme autoritate unitarie. Le autoritate territoriale non ge sonde 'na suddivisiune de lle reggione, ce stonne accussì de le autoritate territoriale 'u cui territorie fàce parte de cchiù de 'na reggione. Sonde dependenze esterne d'a Nuève Zelanne, cu autonomije 'nderne, le Isole Cook (235 km², 118.000 crestiáne), le isole Tokelau (10 km², 2.000 crestiáne) e l'isole Niue.

Pandit Jawaharlal Nehru (Allahabad, 14 novèmmre 1889 – Nuève Delhi, 27 másce 1964) ha state 'nu politeche indiane, Prime Ministre Indiane d 'u 1947 ad 'u 1964 e une de le personalità polìteche cchiù canosciute d'u munne.

Tène fogghie basale ca tènene 'nu luènghe picciole, pelose ss 'a fazze 'nferiore. Le fiùre larghe fine a 4 cm, tènene 8-12 petale ellittiche, vianghe o azzurre, e assaje stame gialle. Le frutte sonde de le achene de piccele dimenziune, pelose.

'A nuève costituziune d'u 2005, oltre ad 'u cangiamènde d'a suddivisiune amministrative, prevede l'istituziune de 'nu sisteme bicamerale comboste da 'nu senate e da 'na Assemblee naziunale. L'esecutive, 'nderamènde de nomine presidenziale, rumane comboste da 60 crestiáne e jè cumannate da 'nu prime ministre.

Jè ôsce a die une de le jume cchiù 'nguinate a 'u munne, e stù fatte jè dovute a 'u numere granne assaje de sckife ca se iacchijene ind'à lle acque sove e da lle scareche effettuate da le 'ndustrije d'u luèche.

'U termine "bizandine", derivate da Bisanzie, l'andiche nome d'a capitale 'mberiale Costantinopoli, non ge venne maie ausate durande totte 'a durate de le 'mbere (395-1453): le bizandine se conzideravane Ῥωμαίοι (Rhōmaioi, "romei", ovvere Romane jndr'à lenga greche), e chiamavane 'u lòte state Βασιλεία Ῥωμαίων (Basileia Rhōmaiōn, ce vuè dìce "Regne de le Romane") o semblicemende Ῥωμανία (Rhōmania).
'Na vote a l'anne 'u turisme de tipe releggiose avène rechiamate jndr'à 'u scenarie naturale d'a gravine, addò ogne anne se svolge 'a rappresendazione d'a Passio Christi duranne 'u periode pasquale a Genòse paese.

'A lènga ufficiale e maggioritarije sancite d'a costituzione (art. 13) jè 'u moldave, de ceppe neo-latine, variande d'a lènga rumene. 'U nome tagliáne de quiste Paìse jè Moldavie.

Le carne sonde tueste e profumate, de qualità superiora a quidde d'a trègghie de fànghe. Pe fà esaltà 'u culore russe vive d'u pesce, le pescature ausane luarle le sckame subete apprisse ca l'onne pigghiate.

'U rosarie ète 'na preghiera a carattere litaniche tipiche d'u rite cristiane cattoleche. L'origgine sonde d'u tarde medioeve: ha state istituite da l'ordine domenichene e spannute, soprattutte jndr'à 'u Seicinde, grazie a 'a Confraternita d'u Sande Rosarie. Jndr'à le sechele sta liturgie ha state cangete cchiù vote da Chiesere.

'U poète tagliàne Luigi Carrer hagghie scritte 'a ballate Il cavallo d'Estremadura, jndre cui racconde de 'nu spavenduse cavadde ca scàndave 'a reggione. Seconne 'a ballate, l'Estremadura sarebbe state guvernate da 'nu re fedifraghe, ca dope avè promesse 'a mane de sà figghe Isabella a 'u prime crestiáne ca avesse domate 'u cavadde, 'a refiute dope ad 'u uagnune ca jè reuscite jndr'à lle 'mbrese piccè jidde non ge vulève revelà 'u casate soje.

'A "Chiesere Madre", dedicate a 'u Sandissime Crogefisse, ha state 'a prima chiesere a ospità 'u "Capitole colleggiale". Avenìe costruite jndr'à 'u XVI sechele sus a 'n'andica cripte, forse dedicate a San Lorenzo e avenìe consacrate da monsignor Giacomo Micheli l'11 febbrare 1582. Jndr'à 'u XVIII sechele avenìe recostruite 'a vanne terminale e avenèrene aggiunde a 'u 'nderne le altare, ca cuprirene le affresche cinghecendesche.

Jndr'à 'u Medioeve 'u casale prengepàle ha state quidde de "La Mea" (osce a die 'na masseria piccenne a 'u confine cu 'u territorie de San Donaci): aqquà ste stipate 'na cappelle rurale ca resale a 'u XV sechele. 'A chiesere se San Marche ha state 'nzippate sus a le reste de 'na cappelle d'u IX sechele, 'mbrà 'u XVII e XVIII sechele, a 'u 'nderne se pò ammerà 'nu belle esemblare de altare barocche e 'na statue de argende de San Marche ca resale a 'u 1819.

Nonostande quèste situazione jndr'à Repubbleche Democrateche d'u Congo 'a cchiù granna vanne de le muèrte non g'ète causate da le viulenze d'u conflitte n'corse jndr'ô paise africane, me chiuttoste d'a malnutriziune e da le evitabbele disage dovute ad 'u collasse de le strutture sanitarie. Se cunde ca 'a crise ca s'acchie jndr'à Repubbleche Democrateche d'u Congo accide 38.000 crestiáne ogne mise, 4.000.000 da ll’inizie d'u conflitte.

Sezione "Rari" cu 33 manoscritte, 4 incunabole, cchiù o mene 300 cinghecendine, 'nu sbuenne de opere d'u seicinde, d'u settecinde e de l'ottecinde, e 4 pergamene.

'U laghe jè frequentemènde battute da 'nu viènde ferzute ca avène chiamate "sarma" da le populazione d'u luèche, ca pòte arrevà a le 150 km/h.
Confine a ovest e a sud cu 'u Cile, a nord cu 'a Bolivie ed 'u Paraguay, a nord-est cu 'u Paraguay ed 'u Brasile, a est cu l'Uruguay e l'Oceane Atlandiche. Cchiù de 'nu terze d'a popolazzione jè acchiate jndr'à capitale Buenos Aires.

ISO 3166-3 tène tutte le codece de le paise ca tènene codece vicchje de l'ISO 3166 da quanne ha state pubblichete jndr'à 'u 1974. Avène assignete 'nu codece de quattre carattere alfabbetece pe ogne codece de paise. Le prime e doje carattere sonde le carattere lassete da 'u codece d'u paise, mendre le urteme doje carattere onne state allochete accurdanne le regole ca avènene mò:

Jndr'ô sud-ovest 'u Mare d'u Nord addevende 'u Canale d'a Maniche nnande a 'ô Stritte de Dover (Passe de Calais). A est, se conneaunìsce a 'u Mar Baltiche tramite 'ô Skagerrak e 'u Kattegat. A nord se ìapre cu 'na granna forme a 'mbute verse 'u Mare de Norveggie, ca se iacchije ind'à reggione nord-oriendale de ll'Oceane Atlàndeche.

Jndr'à 'u scenarie d'a gravine de Genòse onne state girate doje opere cinamatografeche: jndr'à 'u 1964 Il vangelo secondo Matteo de Pitre Paolo Pasolini, quanne avenèrene demolite doje casolare d'u Trecinde; jndr'à 'u 1999 Terra bruciata de Fabio Segatori.

'U laghe Bajkal se spànne pe' 'na grannèzze de 31.722 km², ca ne fàce une de le cchiù granne laghe a 'u munne pe' grannèzze; se allonghe pe' 636 km da nord a sud (jè 'u seconne d'u munne pe' longhezze nnande 'u laghe Tanganiche), cu 'na larijèzze medie de 48 km (masseme 79,4 km). 'A profunnetata medie d'u laghe jè de 744 m, cu 'na masseme de 1.642 m jndr'â vanne cendrale. Quiste valore ne fàcene ad 'ô stesse timbe 'u laghe d'acque dôce cchiù profunne d'u munne e quidde c'u volume cchiù granne (23.615 km3). Condène 'nu volume d'acque cchiù o mène auguale a quidde de le cinghe granne laghe americane mise 'nzime. Se penze ca condène cchiù o mène 'u 20% de le reserve d'acque dôce d'u munne (ce non ge se cundane le ghiacciaje e le calotte polare).

'U territorie comunale combrende 'na vanne d'u litorale joniche, ca vèje da 'a zone de Lido Azzurre 'nzigne a Chiatona, attraversanne zone cchiù o mene omoggenèe: "Pantano", "la Macchia", "Patemisco", "Ferrara" e "Marinella". Le jume ca iessene jndr'à 'u mare sonde 'u Tara e 'u Patemisco.
Jndr'ô XIX sèchele ce fùrene episodie de viulènze da parte de quacche mercenarie ad 'u nservizie d'u Sovrane. Seconne alcune fonde, 'a mortalità e le crimine arrevarene a toccà levèlle ìrtieme jndre chidde periode. Nascettere accussì vôsce de proteste: n'particulare, l'Associaziune pè 'a reforme d'u Congo (CRA), funnate jndr'ô 1904 da 'u sciornalìste 'nglise E.D. Morel, ha date vite a 'nu granne movimènde de opinione ca coinvolse migliaie de crestiáne sije jndr'à ll'Europe ca jndr'à lle State Aunìte, e a cui se aunìrene pure personalità cumme Mark Twain, Sir Arthur Conan Doyle ed 'u diplomateche bretànneche Roger Casement, ca jndre 'nu rapporte avève cundannate le metode pratecate jndr'ô Congo. 'A strutture guvernative d'ô State Lìbbere parève assaje inadeguate a lle dimenziune d'u Paise, oramaje fore da 'u condrolle, sicaccussì jndr'ô 1908 Leopoldo II ha fatte trasè 'u Congo jndr'ô novere de le colonie belghe, renuncianne a 'nu 'mbratecabbele possesse private.

L' American Poultry Association scucchie le razze prengepalmende jndre dò granne categorije, quèdde de le razze granne e quèdde de le razze piccele, e totte e dò quèste categorije sonde scucchiáte jndre varie classe.

Le 'Mbere se appellò a l'occidente pè cercà 'nu ajute, però le deverse state europee mittene cumme condizione 'a reaunificazione d'a Chiese cattoliche e de quèdde Ortodosse. L'aunità de le Chiese fù conziderate, e pè 'nu certe timbe 'mboste legalmende, eppure le crestiáne ortodosse non ge accettarene 'u Cattolicesime romane. Alcune combattende occidendale vennere 'n ajute de Bisanzie, me assaje preferirene lassà le 'Mbere squasciarse, e non ge fecere nijende quanne le Ottomane pigghiarene le territorie remanende. 'A salvezze momendanèe de Costantinopoli fù l'arrive de le Timuride guidate da Tamerlano, ca jndr'à battagghie de Ancyra sconfissere jndre 'na maniere pesande le Ottomane.

'U Puérte de Tarde,seconde in Itaglie pe traffiche de merce, jè localizzata sus 'a coste settendrionale d'u gurfe c'u stesse nome e ave 'nu ruole 'mbortande da 'nu punde de viste commerciale e strateggeche. Le installaziune d'u Puérte mercandile e industriale sonde distribuite luènghe 'u settore nord-occidendale d'u Mar Granne, e subbete fore de jidde verse l'ovest.

'A provingia soje tène 29 comune e jè dedite a l'agricolture, a 'a pesche e a l'industrie jndr'à le settore de aeronauteche, alimendare, tessile e a l'artiggianate jndr'à lavorazione d'u legne, d'u vitre e d'a cerameche.

Fatte 'na eccezziune pè 'a vanne de le ìrtechiane, 'u clime d'u paise jè calde-umide, cu temberature medie de cirche 27 °C jndr'à depressione cendrale e punde estreme n'febbrare, 'u mise cchiù calde n'assolute; sus a lle 1.500 m 'a medie scènne a 19 °C. Le precipitaziune pòtene arrivà 'a 'na medie annue de 1.520 mm ad 'u nord e 1.270 mm ad 'u sud, cu frequenze abbondande, 'mbrà abbrìle e novèmmre, a nord de l’equatore e, 'mbrà ottommre e másce, a sud.
'U jume accumenze ccu pigghie le prime acque 'nguinate picche nnande le sorgènde. 'Ô sfruttamènde commerciale d'u jume jè aumendate 'mbroporzione ad 'a ferzute crescite d'a popolazzione. Attraversanne vanne a ìerte denzetate javetative 'u Gange accumugghie grane quandeate de sostanze 'nguinànde, cumme pe' esembie Schistosoma mansoni e coliforme fecale, e ce se bbèvene le acque o cchiù semblecemènde ce se tràse jndre a quèste p'a balneazione comborte 'nu ìrtee rischie de se 'nfettà.

Ôsce a die 'a Nuève Zelanne tène 16 reggione (de cui 12 sonde guvernate da 'nu conziglie reggionale elette da 'u popule, e 4 guvernate da lle autoritate territoriale) e 74 autoritate territoriale 16 de lle quale sonde destritte urbane, 58 sonde destritte rurale a lle quale se aggiungone le isole Chatham.

Lache Salinella, 'nu lache costiere rretedunale a Marine de Genòse ca se iacchie a 'u confine 'mbrà 'a Pugghie e 'a Basilicata, ca occupe 'u tratte terminale de l'andiche alveo d'u fiume Bradano, 'u lache jè 'n'imbortande luèche addo se fermane 'nu sacche de specie migratorie addò jè possibbele fà Birdwatching

Fatte assè da 'u spedale, aven'ìe costrette a anne de repose jndr'à 'u litte de case soje cu 'u buste 'ngessate. Sta situazione forzate 'a spengìe a leggere libbre sus a 'u movimende comuniste e a pettà. 'U prime suggette sue avere state 'n'autoritratte ca cchiù nnande davìe cumme riale a 'nu uagnone d'u quale s'avere 'nnamurate. Da stu fatte le geniture deciderene de rialarle 'nu litte a baldacchine cu 'nu specchie sus a 'u soffitte, accussìe se puteve vedè e, de le culure; accussì accumenzò 'na serie de autoritratte. Apprisse ca le avenìe luate 'u gesse riuscìe a recuperà 'a capacità de camminà, pure cu le dulure, ca adda suppurtà pe totte 'a vite.

Già da 'u 5 febbrare 2008 'u Burj Khalifa hagghie raggiunde 'na quote de 508,9 metre sorpassanne accussì l'edifice cchiù ìrte d'u munne, 'u Taipei 101. 'U grattacièle hagghie repurtate jndr'ô Vicine Oriende 'a cchiù ìrte strutture d'u munne, titole pigghiate cirche jndr'ô 1300, quanne 'a cattedrale de Lincoln, jndr'à Inghilterre supere 'a granne piramide de Giza jndr'ô Egitte.

Jè une de le 51 State ca jndr'à 'u 1945 ha funnate l'ONU, ha trasute jndr'à l'UE jndr'à 'u 1981 (all'epoche CEE), ha adottate l'Euro cu l'otre Paise jndr'à 'u 2002, jè membre d'a NATO da 'u 1952, de l'OCSE da 'u 1961, jè membre funnatore de l'Organizzazzione d'a Cooperazione Economeche d'u Mar Gnure e 'nu membre de l'Agenzie Spaziale Europèe. Ha pure ospitate le Sciueche d'a XXVIII Olimbiade a Atene jndr'à 'u 2004.

L'obiettive sue jè 'a traduzione d'a Bibbie jndr'à tutte le lènghe d'u munne. Wycliffe avenìe funnete jndr'à 'u 1942 da William Cameron Townsend. Osce a die stonne sede jndr'à 46 paise.
'U VIII sèchele fù dominate d'a controversie sus a l'iconoclastie. Le icone vennere bandite da le 'Mberatore Leone III, purtanne ad 'a revolte le sosteniture de le icone de le 'Mbere. Grazzie a le sforze de le 'Mberatrice Irene, 'u Seconne Concilie de Nicea se reaunì jndr'ô 787 e affermò ca le icone putevane essere venerate ma non ge putevane essere adorate. Irene tende pure 'nu matremonie de alleanze cu Carlo Magno, ca avrebbe aunite le dò 'mbere, me quiste piane non ge purtarene a nijende. 'A controversie iconoclaste torne jndr'ô IX sèchele, me le icone vennere permesse n'otra vote jndr'ô 843. Quèste controversie non ge fùrene de ajute le relaziune, ca erene assaje vicine a squasciarse, cu 'a Chiese Cattoliche Romane e 'u Sacre Romane 'Mbere, ca stavane pè inizià a pigghià da sule cchiù putere.

'U pole sud sceografeche se iacchije ad 'a latitudene de 90° S, addò se 'ngondrane totte le meridiane. Jè definite cumme 'u luèche jndre cui l'asse de rotazione terrestre se 'ngondre c'a superficie e se pòtene ausà le stesse osservazioni p'u pole nord.

'U "Civiche musèe storeche-archeologgeche" d'a civlità de l'uegghie e d'u vine" ha state inaugurate jndr'à 'u sciugne 2003. 'Nzieme a 'a bibblioteche comunale, ste uspetate jndr'à l'ambiende a 'u piane terre d'u Castelle.

Da quiste masse monduose se departene pò catene minore jndr'à Cine e, verse sud, jndr'à penisole indocinese. 'Mbrà le dò fasce de catene ca se departene da 'u Pamir, se spanne l'altopiane de Hanhai (mare disseccate), 'a cui parte oriendale jè occupate da 'u deserte d'u Gobi.

Aunènnose a 'nu munne de otre jume cumme 'u Kosi, Son, Gandaki e Ghaghra, 'u Gange ccrèje 'nu fronde d'acque granne assaje jndr'â vanne 'mbrà Allahabad e Malda jndr'ô Bengale Occidendale. Jndr'â vanne nnumenáte apprìme oltrepasse le cetate de Mirzapur, Varanasi, Patna e Bhagalpur. A Bhagalpur 'u jume, passate le colline e Rajmahal, accumenze ccu scè verse sud. A Pakur accumenze ccu sse spanne cu 'nu prime rame suve, 'u Bhāgirathi-Hooghly, ca vèje a ccrejà 'u jume Hooghly. 'Nzign'e a 'u confine c'u Bangladesh 'u Farakka Barrage, quagghiate jndr'ô 1974, condrolle 'u flusse d'u Gange, devianne de l'acque ca vèje ad alimendà 'nu canale collegate a 'u jume Hooghly tenute cchiù o mène franghe da 'u lime.

'A popolazzione israeliane supere le sette miglione e mmiènze de crestiáne jndr'ô 2010. Jè l'uneche State a maggioranze ebraiche d'u munne (cirche 'u 76,4% d'a popolazzione totale), cu 'na consistende minoranze de arabe (pe' 'a prevalenze de releggione musulmane, me pure crestiáne o druse).
Jndr'à stagione 2001/02, 'a suggettate desputò pa prima vote 'u cambionate de Serie A1 femminile, arrevanne a 'a semifinale pu scudette, ma ha state jndr'à staggione 2002/03 ca conguistò 'u scudette e Coppe Itaglie jndr'à 'nu mese sulamende, eppure 'a Supercoppe Tagliàne. Jndr'à stagione 2008/09, conguiste 'u seconde scudette vingenne condre a l'Umana Venezia, cu 'u resultate finale de 52 a 56 jndr'à quarta partite sciucate a Venezia, chiudenne 'a serie pe 3 a 1. A 'utermine d'a staggione arrive a disputà pure 'a finale de Euro Cup condre 'a squadra turche d'u Galatasaray, perdenne 'u ritorne a Istanbul. 'U 3 ottommre 2009 vinge 'n'otra vote 'a Supercoppe Tagliàne condre a 'u [[Club Atletico Faenza].

La Voce del Popolo d'u 7 settemmre 1941, pubblecò 'n'artichele sus 'a natalità addò se annoverave 'a cetate 'mbrà le cchiù prolifeche d'Itaglie. Avenève, a tal proposite, arrecurdate Adduliurate Sangermano in Boccuni, ca avère parturite 'u diciassettesime figghie sue. Quacche anne apprime, jndr'à 'u 1937, Tarde avère arrevate a le fatte de cronaca grazie a 'nu parte de quattre gemelle de Marije Nardelli in Cardellicchio.

Jndr'à giugne 2007 ha assut 'u libbre nueve Jndr'à le mane satte-satte, ca ète 'u prosegue de Romanzo criminale, ca ète ambiedate jndr'à l'anne '90.

'U nome Argendine accumenze ccu esse ausate estesamènde jndr'ô lìbbre d'u 1612 Historia del descubrimiento, población, y conquista del Río de la Plata (Storie d'a scuperte, populamènde e conquiste d'u Río de la Plata) de Ruy Díaz de Guzmán, jndre cui 'u territorie avèneve chiamate Tierra Argentina (Terre d'Argende). Ôsce a die 'u soje nome avène regolate d'a Costituziune Argendine 'a quale jndr'à prime vanne jndr'à ll'artichele 35 sangisce esplicitamènde ca: le nome adottate cchiù nnande a lle 'nzediamènde d'u prime guverne naziunale jndr'ô 1810 cumme: Provincias Unidas del Rio de la Plata (Provinge Aunìte d'u Jume de ll'Argende), Repubbleche Argendine, Confederaziune Argendine e Naziune Argendine sonde totte e ttrè ufficialmènde recanosciute valide pe' 'a denominaziune d'u guverne e d'u territorie de quiste state.

Le membre d'a uardie presidenziale greche tènene 'na gonne cu 400 pieghe, simbole de le 400 anne de sottomissione turche d'u territorie greche iniziate proprie cu 'a cadute de Costantinopoli; 'a trasute jndr'à Europe d'a Turchie, de cui face parte ôsce a die Istanbul, jè argumende de dibattite sus a le quotidiane; 'u scucchiámende 'mbrà le chiese ortodosse e quèdde romane remane 'na questione apirte e 'u Patriarche de Costantinopoli reste ôsce a die 'u "prime 'mbrà pare" d'a Chiese ortodosse oriendale e jè recanosciute cumme uneche patriarche de Costantinopoli pure d'a Chiese cattoliche, cumme a le timbe de le 'Mbere, nonostande 'a difficele realtà de le andichisseme comunità crestiáne d'u Medie Oriende.
Legate a sta credenze popolare maggeche jè l'ause de accogghiere erbe medicamendose jndr'à le gravine, addò fioriscene spondanèe cchiù de 600 varietà de chiande officinale: agrimonie, pe l'epatite, laure, pe decotte e infuse antidolorifece, antillide, pe ferite e malattie d'a pelle, asparago, diuretiche, avena, rinfrescande, vianghespine, pe l'ipertensione e l'insonnie, cammomille, pe infuse antispasmodice e sedative, carrube, pe decotte pe scettà fore, cisto, disinfettande e astringende, edera, pe decotte purgative, fiche, pe catarre bronchiale, fragne, pe decotte disintossicande, malva, pe guarì ferite, origane, condre 'u catarre, papavero, cumme calmande de l'irrequietezze de le piccinne, parietarie, pa disinfezione de le genitale, rosmarine, afrodisiache, rovo, pe le 'nfiammaziune de le dinde, ruta, condre le convulsiune, salvia, diggestive, sambuco, pe le cacarelle.

'a valle o 'a chianure alluvionale, ce jè 'u territorie jndr'ô quale 'u jume scè: jndr'ô prime case jè 'na 'ngisione a forme de V jndr'ô territorie ca 'ô circunne, ccrejète da l'erosione d'u jume e de le precipitazione, pe' quise 'a pendenze de le versande jè cchiù granna quanne jè cchiù granna 'a combattezze d'u terrene; jndr'ô seconne case jè 'na chianure furmate da le sedimènde depositate le une sus a lle otre da le chiene d'u jume.

Le doje navate de late 'nvece combrendevane agne une 'na fasce de nove tunne cu figure ca se iacchiane jndr'à 'u verse condrarie respette a chidde d'a vanne de mmienze, accussì 'u visitatore, apprise ca ave cammenate pa navate de cendre, turnanne da quedde laterale, putesse 'ndruca tutte jndr'à 'u verse satte-satte.

Leopoldo ha fatte d'u paise 'nu State 'ndependente cumme 'na soje proprietà personale, e lle diede 'u nome de State Lìbbere d'u Congo, pigghanne pè sé 'u titole de Sovrane d'u Congo. 'A popolazziune d'u luèche ha state 'mbiegate specialmènde jndr'à raccolte de caucciù. Quèste produziune ha fatte 'a fortune de Leopoldo, ca n'onore d'u Congo ha fatte quagghià assaje edifice a Bruxelles e a Ostenda.

Da 'u luglie 2012 a Procure de Tarde pe màne de le giudice Patrizia Todisco e Franghe Sebastio onne accusate l'ILVA S.p.A. de essere 'a prengepàle fonde de 'nguinamende e onne decretate ca l'aziende s'adda mettere apposte oppure adda achiudere.

Aristosseno screvìe ca le pitagorece "ausavene medicine pe purificà 'u cuerpe e 'a museche pe purificà 'a mende". Accucchiò ste studie a 'u sviluppe d'a dottrine de l'anima cumme armonìe d'u cuerpe, perfezzionanne le astratte presupposte de l'aritmeteche pitagoreche cu l'osservazione attende de le fenomene d'u suène.

'Nu corse d'acque quanne subbisce granne cangiaminde de purtate, tale ca jndre alcune periode de l'anne pòte ccu rumane asciutte, pigghie 'u nome de jumarìdde.
Eliano 'nu descrive sembre 'ngazzate, "nemiche d'u rise", e ne eloggia 'a severe congezione d'a vita. Du sbuenne de opere sue de le quale tenime le titele, doje one state in parte conzervate e sonde le Eleminde de armonia e le Eleminde ritmice, addò, Aristosseno espone e sistema le eleminde d'a toeria musicale greche. Jidde pò ha scritte pure 'nu sacche de trattate sus a Combosizione, sus a le Struminde, sus a le Tone, sus a Perforazione de l'aulo, sus a Aunìtà d'u timbe e sus a Danza traggica e 'mbra le opere sue cchiù 'mbortande onne pe forza a essere arrecurdate le biografije sus a le Sonature de l'aulo e le Poete traggice.

'U Musèe Nazionale Archeologgeche de Tarde, idendificate pure da l'acronime "MArTA", jè 'n'imbortande musèe archeologgeche addò jè esposte, 'mbrà l'otre, une de le cchiù 'mbortande collezziune de manufatte de l'epoca d'a Magna Grecie, 'mbrà tutte le famuse Ore de Tarde. 'U musèe, ca se iacchie in corso Umberto I, ha state funnate jndr'à 'u 1887 e occupesce 'a sede de l'ex convende de San Pascale de Baylon, edificate jndr'à 'u XVIII sechele. L'archeologhe Luigge Viola vuleve farne 'nu Musèe d'a Magna Grecie, ma jidde ha sembre state dedicate, prengepalmende a 'a documendazione archeologgeche de Tarde e d'u reste d'a Pugghie.

Jndr'à ll'ambite de ll'arte congolese se distinguone 'nu munne de corrènde associate a lle vare popule ca jàvitane jndre vanne caratteristeche:

Frida Kahlo ha state 'a prima femmene latine americane ritratte sus a 'nu franghebolle de le State Aunìte, emesse 'u 21 sciugne 2001. L'immaggine scacchiate jè 'n'autotritratte de l'artiste jndr'à 'u 1933.

Ha state in passate chiamate 'U Paradise de Mazzafre (da 'u greche paradeisos cioè giardine), purcé, lunghe le costone e le terrazzaminde, se sveluppe 'na vegetazzione assaije forte e spodanèe 'nzieme cu orte terrazzate, giardine agrumete e 'na coltivazione larije de fiche d'Indie.

'A cetate jè sede d'a seconda Facoltà de Ingegnerie d'u Politecneche de Bari e de 'nu sacche de corse de laurea erogate da l'Università de le Studie de Bari, e jè pure sede decendrate d'a LUMSA - Libbere Università Maria SS. Assunde de Rome e de l'Università Cattoleche d'u Sacro Cuore de Melàne. Pò 'u 17 masce 2006 'u rettore de l'Università de Bari, Giuanne Girone, ha firmate 'u decrete ca sangisce l'autonomie de le seconde Facoltà de Economije e Giurisprudenze e de Scienze Matemateche, Fiseche e Naturale accumenzanne da 'u 1° ottommre 2006: quiste costituisce 'nu passe 'mbortande verse l'istituzione de l'Università de le Studie de Tarde, ca ha state pure oggette de numerose disegne de legge 'mbonde a osce senza conglusione.
In onore d'a Madonne d'a Scale, patrone de Mazzafre da 'u 1776, se organizze ogne anne 'a prime dumeneche de masce 'a feste d'a "Consegne de le chiave". Apprisse 'na messe solenne, celebbrate jndr'à 'u sanduarie, 'a statue avène purtate a spalle jndr'à cetate, mendre da 'u municipie parte 'u cortèe civiche cu 'u sinnache e le autoritate civule, a le quale se aunisce 'u vescove da 'a chiesere de San Lorenze, Quanne le prugessiune se 'ngondrane avènene offerte a 'a statue d'a patrone le chiave d'a cetate. 'A prugessione spicce purtanne 'a statue jndr'à colleggiate. 'A feste se conglude 'a sere cu le luminarie, museche e fuèche de artificie.

'A fondazione opere d'indese cu organisme universitarie e d'a ricerche naziunale e reggioanle, 'mbrà chiste cu 'u Consorzie Nazionale Interuniversitarie pe le Scienze d'u Mare e 'u Consiglie Nazionale de le Ricerche e ause professionalità de ingegnere, architette, biologe, geologe, oceanografe, ufficiale d'a Marina, collabborature d'u munne istituzionale e industriale, ca onne a disposizione 'nu labboratorie de 'mbormateche pe l'editorie elettroneche, pe le applicaziune e le banghe date multimediale sus a 'u munne marine, 'na mediateche e 'na bibblioteche ricche de diapositive, fotografie, documinde multimediale e libbre pertinende, eppure 'na Gallerie d'a Scienze e d'a Tecniche, cu opere de elevate valore sciendifeche-divulgative.

'A gravine de Sanda Caterine se iacchie a sud d'u javetate e jè oltrepassate da 'u terze ponde de Mazzafre, ca colleghe 'a zone de Sand'Oronzo cu vie 'A Rotonne. Pigghie 'u nome da 'a chiesere rupestre de Sanda Caterine d'Alessandria.

'A Provinge de Prato ète na provinge d'a Toscana de 248.297 crestiáne. 'A provinge de Prato confine a nord cu 'a provinge de Bologne, a sud-est cu quedde de Firenze, e a ovest cu quedde de Pistoia.

The Seed Company, seconne 'u site lore, jè "'na future generazione d'a famigghije de organizzazziune d'a Wycliffe Bible Translators" ca furnisce sostegne a le traduture lochele jndr'à l'aree addò "l'ambiende ostile fece addevèndà 'a fatije pa traduzione avveramende difficile."

L'area vasta de Tarde téne 28 comune, e Tarde ète 'u comune capofile. 'A convenzione pa ccreazzione de st'area vasta ha state firmate jndr'à 'u 2007. L'ente ca onne aderite a l'Area Vasta so quase tutte le comune d'a provinge de Tarde, 'a provinge de Tarde e quacche associazione de comune.

Confine a nord cu Albanie, F.Y.R.O.M. e Bulgarie, apparte ca cu 'a Turchie a nord-est. Jè vagnate da 'u Mar Egeo a est e a sud, invece 'u versande sue occidendale jè vagnate da l'u Mar Ionio. Cchiù de 1/5 d'a superficie totale jè comboste da cchiù de 3.000 isole e isolotte, 167 de le quale iavetate.
'U Venerdìe Sande se face 'a "Prugessione de le Mistere", organizzate da l'"Arciconfraternite d'u Sandissime Sacramende", duranne 'a quale le gruppe scultorei settecendesche ca raffigurescene le varie mumende d'a Passione, avènene purtate da 'a Chiesere Madre pe le vie cetadine, accumbagnate da le sonature de flaute, grancasse, tammorre e "troccole", 'nu strumende tradizionale de legne cu battende de firre. Apprisse avènene 'u gonfalone d'a confraternite e 'a "Croce de le Mistere", cu le simbole d'a Passione e, le statue de "Gesù jndr'à l'orte", d'a "Veroniche", d'a "Cascate", d'u "Calvarie", d'u "Criste Muèrte" e spiccianne de l'"Addulurate". 'A prugessione s'achiude cu le cruciferi e cu le pupiranni, confrate 'ngappucciate ca rappresendane le penitende.

Noemi, satte-satte Veronica Scopelliti (Rome, 25 scennare 1982) ète 'na candande tagliàne. Have pigghiate parte a X Factor 2 e a 'u Festival de Sanremo 2010, Amiche per l'Abruzzo, Cungerte pè Viareggio.

'A stanze affianghe avenìe destinate jndr'à 'u 1600 a 'u battistere e angore osce a die se iacchie 'u fonde battesimale d'a cchiù andiche chiesere bizzandine: 'nu blocche uneche de marme tunne tunne e concave, cu sus a jidde 'nu baldacchine mandenute da quattre culonne poligonale sus a le quale stonne le trave ca reggene 'u cupoline cendrale.

Jè 'u cchiù granne cindre storeche, culturale ed economeche d'a repubbleche de George, cunde ad 'u soje 'nderne 'a sede de le seguènde istituziune:

'A pucce se face a Tarde e jndr'à 'u Salènde. 'Na vote se mamangiave cu le pummedore, cu l'olie: cu quidde ca stave jndr'à case. A megghije ere 'a pucce cu l'alije, chidde gnure cu tutte l'osse. Osce sime raffinati e a mangiame cu le cose moderne: cu l'uccellette, ca sonde le muzzarelle avvrazzete da stuèzze de pancette.

'A Provinge de Benevento ète na provinge d'a Campania de 288.099 crestiáne. 'A provinge de Benevento confine a nord cu 'a provinge de Cambevasce, a est cu quedde de Fogge, a sud cu 'a provinge de Avellino e de Napule e a ovest cu quedde de Caserta.

Jndr'à l'urteme anne d'u XI sechele 'u 'mbiande bizzandine avenìe rimaneggiate e se costruì 'a cattedrale de osce a die a chiande basilicale. Comungue 'a vecchia costruzione non g'avenìe sostituite combletamende: 'u vrazze longitudenale, allariate e avasciate, 'ngorporò 'a navate cendrale cu l'abside profonne d'a chiesere bizzandine, rumaste inalterate; l'altare se iacchie sotte 'a cupole e 'a navate vecchie devendò 'nu transette, tagghiate èò da le navate a le late, lassanne fà vedè 'na serie de colonnine ca decoravane 'a costruzione andiche.

'U soje territorije fàce parte d'u sisteme doganale de ll'Aunìone europèe, e d'u sisteme polìteche ed economeche de ll'Aunìone. 'A cetata ète 'nu puèrte franghe.
Ce non ge se cundane le ovvie confine formate da le coste de le pajèsere ca s'affacciane suse a jidde, 'u Mare d'u Nord, generalmènde se conzidere delimitate ad est da 'na linèe immaggenarije ca aunìsce Lindesnes ind'à Norveggie cu Hanstholm ind'à Danemarche fuscènne longhe 'u confine c'ô Skagerrak. Comungue ccu obiettive statistece 'ô Skagerrak e 'u Kattegat a vôte sonde 'ngluse cumme vanne d'u Mare d'u Nord. 'U limite settendrionale jè mène definite. Tradizionalmènde 'na linèe immaggenarije aunìsce 'u nord d'a Scozie verse le isole Shetland fine ccu se aunìsce a Ålesund ind'à Norveggie. Seconne 'a Combenzione p'a protezione de ll'ambiende marine de ll'Atlàndeche nord-oriendale d'u 1962 'u limite jè acchijate cchiù a ovest e cchiù a nord, 'mbrà 'u 5° de longitudene ovest e 62° de latitudene Nord, ad 'a latitudene de Geirangerfjord ind'à Norveggie.

Jndr'à 'u 1725 a Parigge ha vingiute 'nu prestiggiose premie a l'Académie Royale de Peinture et de Sculpture. Cu 'u ziane, 'u pettore Charles-André van Loo, ha vissute a Rome 'mbrà 'u 1727 e 'u 1732 e jndr'à 'u 1736 ha devenute pettore uffisciele a corte de Filippo V, Re de Spagna, a Madrid. Aqquà ha state une de le fondatore cchiù 'mbortande de l'Accademia de petture jndr'à 'u 1752.

'U Concorse pe Vôsce Nueve o Festival de Castrocaro ète 'na manifestazione canore ca se face ogne anne in Italie, jndr'à cetate piccenne de Castrocaro Terme, da 'u 1957. 'U uagnone o 'a uagnedde ca vinge normalmente pigghje 'nu condratte discografeche e 'na partecipazione a 'u Festival de Sanremo

Ken Alder. La misura di tutte le cose. Rizzoli, 2002 (storie d'a mesurazione de l'arche de meridiane 'mbrà Dunkerque e Barcellona de Jean-Baptiste Joseph Delambre e Pierre Méchain).

Cu l'arrive de le normanne se 'nstaurò 'nu reggime feudatarie, e Genòse devendò 'nu feudo de terza categorije e non ge riuscìe maje a consolidà sus a jedde 'na baronie stabbele.

Pinglish jè 'u nome date ad 'a lenga de le teste elettroniche scritte jndr'ô persiane cu l'alfabbete latine, generalmende ausate jndre e-mail, jndre forum e jndre chat.

'A prugessione jè dedicate pure aSan Michele Arcangele, devendate patrone d'a cetate jndr'à 'u 1721 in seguite a 'n'apparizzione d'u sande vecine a Citignano.

L'artichele 2 d'a nuève costituziune d'u Congo d'u 2005 (artichele 2), trasùte n'vigore jndr'ô febbrare d'u 2006, prevede 'nu nuève scucchiamènde d'u paise jndre 25 provinge, a cui se aggiunge 'a cetate/provinge de Kinshasa. 'A nuève suddivisiune amministrative jè n'vigore da 'u febbrare 2009, pure ce rumane angore sus 'a carte.

'Mbacce a le parete stonne tutte atturne dece nicchie, jndr'à le quale avènene ospitate statue de marme de Carrara ca raffigurescene: san Marche, sanda Terese, san Dumineche de Guzmán, san Filippe Neri, san Pitre apostole a destre, a sinistre san Sebbastiane, sand'Irene, san Frangische d'Assisi, san Frangische de Paola, san Giuanne Battista.